Za opis žene koja nekoga zamjenjuje v. Zamjenik
**Zamjenica** (ijek.) ili **zamenica** (ek.), odn. **pronomen** (lat. *pronomen*: što stoji za ime, mjesto imena), riječ koja zamjenjuje druge riječi (osobito imenice), i riječi izvedene iz njih. 

Zamjenice imaju bitnu gramatičku funkciju i zato u nekim jezicima (pa i u srpskohrvatskom) postoje dvostruki oblici (kraći i duži, slobodni i vezani…) nekih zamjenica koji se različito koriste (u hrvatskom genitiv *mene* ima i skraćeni enklitički (nenaglašeni) oblik *me* koja mora stajati na drugom mjestu u rečenici). Pored gramatičke funkcije, zamjenice imaju bitnu ulogu u ostvarivanju kohezije teksta.

U srpskohrvatskom jeziku
------------------------

U srpskohrvatskom su zamjenice promjenjiva vrsta riječi kojima se zamjenjuju druge imenske riječi (imenice i pridjevi). Njima se označava, ali ne upućuje.

To je heterogena skupina riječi različitih gramatičkih oblika i službi. Tradicionalno se dijele prema značenju, funkciji i oblicima. Podjela koja slijedi odnosi se na tradicionalni opis standardnog hrvatskog jezika.

Terminologija nekih vrsta zamjenica je bila predmet diskusije (*lične* ili *osobne*). Tradicionalno se koristi termin *lične*, a u novije vrijeme neki su predlagali da se koristi *osobne*. Razlika je isključivo terminološka; argument za oblik *lične* je da se te zamjenice odnose i na glagolska lica, a ne samo na osobe.

### Podjela zamjenica prema značenju

* lične zamjenice ("lične" je prema rusizmu "личные местоимение", čit. ljičnjie mjestoimjenjije) npr. *ja*, *ti* - mijenjaju neku imenicu
* povratne zamjenice - *sebe*, *se*... - mijenja osobu koja je označena drugdje u rečenici, odnosno mogu značiti uzajamnost odnosa među subjektima
* posvojne zamjenice - npr. *moj*, *tvoj* - odnose se prema osobnim zamjenicama kao posvojni pridjevi prema imenicama; upotrebljavaju se kao posvojni pridjevi
* povratno-posvojne zamjenice - kao za posvojne zamjenice, samo se izvode iz povratnih
* pokazne zamjenice - npr. *ovaj*, *ona*
* upitne zamjenice - npr. *tko*, *što*
* odnosne zamjenice - npr. *koji*
* neodređene zamjenice - npr. *netko*, *nešto*

### Podjela zamjenica prema funkciji

* **imeničke** (koje zamjenjuju imenice):
	+ lične zamjenice
	+ povratne zamjenice
	+ upitno−odnosne zamjenice *tko*, *što*, i
	+ neodređene zamjenice izvedene od njih

* **pridjevske** (koje zamjenjuju pridjeve) sve su preostale.

### Podjela zamjenica prema oblicima

* lične zamjenice
* posvojne zamjenice 3. l. jd.
* ostale zamjenice i zamjenički pridjevi *sav* i *sam* (značenja: *osobno, glavom*)
* zamjenički pridjevi

Gore je izložena podjela i definicija tradicionalna. O statusu zamjenica vode se rasprave. Npr. u izrazu *Ivanov pas* riječ *Ivanov* možemo zamijeniti posvojnom zamjenicom *njegov*:

*Ivanov pas* → *njegov pas*

…a uvijek se možemo vratiti i na punu formu. Međutim, u izrazu *ovaj pas* ne postoji pridjev kojeg smo zamijenili pokaznom zamjenicom:

? → *ovaj pas*

Izvori
------

1. 1 2  Kordić, Snježana (1996). „Zamjenice u izgradnji kohezije teksta" (PDF). *Radovi Zavoda za slavensku filologiju* (Zagreb) **30-31**: 55–100. ISSN 0514-5090. CROSBI 447307. (NSK). (KGZ). Pristupljeno 2023-12-14.
2. ↑  Tafra, Branka: *Lice i osoba*, Jezik, god. 47. br. 3. 2000. str. 95.-105.

  



|  |
| --- |
| **vrste riječi** |
| imenica | zamjenica | pridjev | broj | glagol | prilog | prijedlog | veznik | čestica | uzvik |